
Lunática, 

agardo  unha  chamada  que  non  chega  ó  meu  móbil  estático, 

flegmática  diante  da  televisión  analóxica, 

a  carón  dun  ordenador  ilóxico. 

Práctica, 
cambio  de  canle, 
actúo  de  forma  drástica, 
pantallazo  azul  diastólico, 
reinicio  metódica. 

Robótica, 

perdida  nunha  IP  dinámica, 
didáctica  terminolóxica, 
cambio  outra  vez  de  canle, 
políticos  retóricos. 

Agnóstica, 

derrótese  o  Ártico 

detrás  do  tubo  catódico 

que  se  volve  acuático, 

presas  hidráulicas,  sílabas  tónicas. 

Fallo  eléctrico, 


ouveo  licántropa 

ás  escuras  da  era  tecnolóxica, 

Ela  rústica  sorrí. . .  magnética. . .  a  lúa. 

